

Република Србија

Аутономна Покрајина Војводина

Град Сомбор

ГРАДСКА УПРАВА

 Број:

Дана: 11.03.2022. године

С о м б о р

Трг цара Уроша 1

**УБЛАЖАВАЊЕ КОВИД МЕРА И ПРЕПОРУЧЕНА ЧЕТВРТА ДОЗА ВАКЦИНЕ ПРОТИВ COVID-19**

На предлог Кризног штаба за сузбијање заразне болести COVID -19, Влада Републике Србије донела је нову Уредбу о мерама за спречавање и сузбијање заразне болести COVID-19.

Наведеном Уредбом ублажене су досадашње мере за спречавање и сузбијање заразне болести COVID-19. Ублажавње мера се односи на укидање важења ковид пропусница, ограничења броја људи у затвореним просторима и обавезе ношења маски у затвореним просторима од **11.03.2022. године**.

Обавеза ношења маски обавезна је за запослене у здравственим установама и установама за смештај старих лица, као и лица која улазе и бораве у тим установама, осим корисника у установама за смештај старих лица.

Влада Републике Србије усвојила је Наредбу о престанку важења Наредбе о забрани окупљања у Републици Србији на јавним местима у затвореном и отвореном простору, Наредбу о престанку важења Наредбе о радном времену и просторним ограничењима за време неповољне епидемиолошке ситуације током трајања заразне болести COVID-19 и Наредбу о престанку важења Наредбе о забрани посета и ограничењу кретања у објектима установа за смештај старих лица.

У складу са закључком Стручког комитета за имунизацију Министарства здравља Републике Србије од 11.03.2022. године те стручно методолошким упутством за спровођење имунизације против COVID-19 Института за јавно здравље Србије „Др Милан Јовановић Батут“, другу бустер дозу вакцине против COVID-19 (четврта доза), могу примити све особе узраста 18 година и старије, код којих је од давања прве бустер дозе (треће дозе), прошло најмање 5 месеци, при чему се друга бустер доза првенствено препоручује код:

1. Особа са примарним и секундарним имунодефицијенцијама

2. Особа старијих од 60 година

3. Особа запослених у здравственим установама које долазе у контакт са пацијентима

Оставља се могућност да особа која се вакцинише изабере врсту вакцине која ће бити примљена као друга бустер доза.

У складу са закључком Стручног комитета за имунизацију са састанака одржаних 3. и 18.02.2022. године примена бустер дозе произвођача Pfizer-BioNTech препоручује се код све деце узраста 12-18 година код којих је од давања друге дозе вакцине прошло најмање 5 месеци.

Вакцинални пункт града Сомбора се налази на локацији, **објекат затвореног градског базена на адреси Апатински пут бб,** арадно време је од 08 до 14 часова сваког радног дана и суботом. Грађани се за помоћ и добијање неопходних информација око термина вакцинације могу обратити Кол – центру града Сомбора на број телефона **064/069 82 47** и број телефона вакциналног пункта **063\109 98 63.**

**Актуелену Уредбу о мерама за спречавање и сузбијање заразне болести COVID-19 можете погледати на линку:** <http://www.pravno-informacioni-sistem.rs/SlGlasnikPortal/eli/rep/sgrs/vlada/uredba/2022/33/1/reg>